Efter at have haft Mike Bartlett som tryout i to kampe skriver Frederikshavn White Hawks nu en kontrakt for resten af sæsonen med amerikaneren.

Frederikshavn White Hawks skriver i en pressemeddelelse tirsdag, at klubben har skrevet kontrakt med amerikanske Mike bartlett for resten af sæsonen. - Vi har allerede nu fået et særdeles godt indtryk af Mike både på og udenfor isen og vi har således vurderet at Mike med sin indstilling om at give sig fuldt ud for White Hawks vil blive en rigtig stor gevinst i løbet af sæsonen, skriver Elite Nord Frederikshavn i pressemeddelelsen. Bartlett skal nu have sin arbejds- og opholdstilladelse behandlet med Udlændingestyrelsen.